**Anmodning om Udenrigsministeriets Protokols attestation af registrering i protokollen af EU-diplomater m.fl., der ønsker at være stillere og/eller opstille som kandidater**

**til kommunal- og regionalvalget den \_\_\_\_\_\_\_\_\_\_\_\_\_\_\_\_\_\_\_\_.**

Valgbestyrelsen i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kommune/Region skal herved anmode om, at Udenrigsministeriet straks, til brug for valgbestyrelsens godkendelse af indleverede kandidatlister, attesterer, at nedennævnte person(er) er optaget i Udenrigsministeriets Protokol:

|  |  |  |  |
| --- | --- | --- | --- |
| Navn | Fødselsdato | Statsborgerskab | Privat bolig (adresse) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| Med venlig hilsen |  |
| Dato, underskrift og evt. kommunens/regionens stempel |  |

**UDENRIGSMINISTERIETS ATTESTATION**

* Under henvisning til anmodning fra valgbestyrelsen i \_\_\_\_\_\_\_\_\_\_\_\_\_\_\_\_\_\_\_\_\_ Kommune/Region, attesterer Udenrigsministeriet herved, at ovenstående person(er) er registreret i Udenrigsministeriets Protokol.
* Under henvisning til anmodning fra valgbestyrelsen i \_\_\_\_\_\_\_\_\_\_\_\_\_\_\_\_\_\_\_\_\_ Kommune/Region, attesterer Udenrigsministeriet herved, at ovenstående person(er) er registreret i Udenrigsministeriets Protokol, med undtagelse af følgende person(er):

|  |  |
| --- | --- |
|  |  |
|  |  |

Udenrigsministeriet, den

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn og evt. stempel

**Vejledning om udfyldning og attestation af formularen**

**Formål**

Nærværende formular kan anvendes af valgbestyrelsen i en kommune eller region i forbindelse med indhentelse af en attestation fra Udenrigsministeriets protokol om registrering i protokollen af en eller flere statsborgere fra de øvrige EU-medlemsstater, der har underskrevet en kandidatliste som stiller eller er opstillet til kommunal- og regionalvalg.

Der henvises til reglerne herom i § 1, stk. 2, og § 3, § 24, stk. 1, 1. og 2. pkt., og § 27, stk. 1, jf. § 25, stk. 2, og i lov om kommunale og regionale valg (lovbekendtgørelse nr. 127 af 11. februar 2013).

**Til valgbestyrelsen**

Valgbestyrelsen skal udfylde første del af formularen med angivelse af den pågældende kommune/regions navn samt navn, fødselsdato, statsborgerskab og adresse på statsborgere fra de øvrige EU-medlemsstater, der er optaget i Udenrigsministeriets protokol som følge af deres ophold i Danmark på diplomatvilkår eller lignende, og som har underskrevet en kandidatliste som stiller eller er opstillet til et kommunal- og regionalvalg. Formularen skal herefter dateres, underskrives og evt. stemples med kommunens/regionens stempel.

Attestationsformularen sendes til Udenrigsministeriets Protokol på mailadressen um@um.dk, gerne med angivelse i mailens emnefelt af, at det vedrører en anmodning til Udenrigsministeriets Protokol om en attestation i forbindelse med kommunal- og regionalvalget af optagelsen i protokollen af EU-borgere m.v.

**Til Udenrigsministeriets Protokol**

Fra fristen for indlevering af en kandidatliste til valgbestyrelsen i en kommune eller region til valgbestyrelsen skal have gennemgået og godkendt kandidatlisterne går der som regel kun få dage. I løbet af den tid skal valgbestyrelsen bl.a. give kandidatlisterne mulighed for at afhjælpe evt. mangler, herunder i forhold til de angivne stillere og kandidater. Under hensyntagen hertil bør Udenrigsministeriets Protokol derfor behandle anmodninger om attestation så hurtigt som muligt.

I den rubrik, der er forbeholdt Udenrigsministeriets protokol, er der angivet to attestationsmuligheder, hver markeret med en afkrydsningsrubrik 🞏. Den første rubrik skal afkrydses i tilfælde, hvor Udenrigsministeriets protokol på baggrund af sin undersøgelse kan bekræfte, at den/de pågældende stillere/kandidater er registreret i Udenrigsministeriets protokol. Hvis en eller flere af de angivne stillere/kandidater efter Udenrigsministeriets undersøgelse viser sig *ikke* at være registreret i Udenrigsministeriets protokol, skal den anden afkrydsningsrubrik afkrydses, og navnet/navnene på den/de pågældende person(er) anføres i rubrikkerne nedenfor. Herefter skal formularen dateres, underskrives og evt. påføres et stempel.

Den attesterede formular sendes herefter til den pågældende kommune eller region med hurtigst mulig fremsendelsesmåde. Det vil som regel være ved at benytte kommunens eller regionens e-mailadresse.